Dan sepanjang jalan itu pun orang menonton terlalu banyak dan sekaliannya mereka itu memuji-muji rupa Mara Karmah itu katanya, "Anak raja dari manakah gerangan ini sekian lama tiada kelihatan?" Hatta, Mara Karmah itu pun sampailah ke penghadapan, maka dipersembahkan oranglah kepada Baginda itu, maka Baginda itu pun memandang kepada segala anak raja-raja itu, maka mereka itu pun menyembah kepada Baginda itu, lalu ia pergi mengelu-elukan Mara Karmah itu datang.